SA se wenfliek begin draai | SARIE
SA rolprente maak die wêreld oor indruk. Nou begin Oliver Schmitz se Shepherds en Butchers, wat met twee gesogte pryse by 'n New Yorkse filmfees bekroon is, in teaters draai. Vroeër die week het die Afrikaanse aktrise Erica Wessels se Engelse film Hatchet Hour ook 'n prys by 'n Los Angeles-filmfees gewen – lees meer hier. Die Afrikaanse prent Noem my Skollie is SA se amptelike inskrywing vir volgende jaar se Oscars.
Die Britse komediant en akteur Steve Coogan vertolk een van die hoofrolle. Coogan het al saam met groot sterre soos Judi Dench (in Philomena) en Julianna Moore (in What Maisie Knew) gewerk. Die Britse aktrise Andrea Riseborough, wat in die Oscar-bekroonde Birdman gespeel het, is ook in dié rolprent te sien.
Maar dis glo die Suid-Afrikaanse nuweling, Garion Dowds, wat veral die aandag trek. Sy spel is belowend – as jy na die kritici luister. Ander plaaslike akteurs soos Marcel van Heerden, Deon Lotz en De Klerk Oelofse is ook te sien.
Shepherds and Butchers gaan oor 'n tronkbewaarder (Dowds) wat reeds as tiener dié werk begin doen het. Hy was deel van groep bewaarders wat terdoodveroordeeldes moes teregstel. Die fliek handel oor sy hofsaak ná hy 7 mense geskiet het. Coogan se karakter, wat die advokaat speel, moet letterlik veg om sy nek te red.
Vroeër vandeesmaand het Shepherds en Butchers die pryse vir beste speelprent en vir beste kinematografie gewen by die Woodstock-filmfees in New York.
Die Oscar-wenner J.K. Simmons en Ben Affleck speel teenoor mekaar in dié misdaad-drama. Ben se karakter verkies die geselskap van somme bo mense. Maar hy is nie sommer enige boekhouer nie. Hy doen die boeke van gevaarlike kriminele.
Kykers word beloof dat hulle op die punt van hul stoele sal sit.
Dié fees skop vandag af en duur tot 5 November. 'n Wye verskeidenheid van 60 Suid-Afrikaanse rolprente, sowel as rolprente uit Afrika, word gewys.
Bespreek jou kaartjies op Ster-Kinekor.
Hatchet Hour is een van die rolprente wat gaan speel.
Dié filmfees toer die wêreld oor om die wêreld se beste avonturier-filmmakers bekend te stel. Die Banff-sentrum in Kanada ontvang talle inskrywings en hulle kies net die bestes vir die fees. Hierdie fees is nog net aan tot die 29ste Oktober, so jy moet spring vir jou kaartjies.
Jy kan dit Sondag 30 Oktober om 20:05 kyk (op DStv-kanaal 181), of na 'n heruitsending Maandag, 31 Oktober om 22:50.